ועדת הכלכלה, כנסת 25, פרוטוקול מספר 63, 2023-03-26 00:00

דוד ביטן: שלום לכולם, אני פותח את הישיבה

דוד ביטן:  אנחנו ממשיכים בדיון על קידום עסקים קטנים ובינוניים, דיון במסקנות הוועדה המצומצמת

דוד ביטן:  זו לא ועדת משנה, זו ועדה מצומצמת

דוד ביטן:  קראתי במעריב כתבה של שרוני על כך שהוא בטוח שאנחנו לא נדון בכל החוברת

דוד ביטן:  אז יש לי הפתעות בשבילו – אני לא יודע כמה זמן הוא עיתונאי, אבל כנראה שהוא לא מכיר אותנו מספיק טוב - - -     

אלי שלום סתוי: במאמר הקודם הוא כבר אמר שאתה ועדת קישוט, לכן צריך לקחת אותו בפרופורציות הנכונות

דוד ביטן: הוא כותב את הדברים האלה כי הוא ביקש ממני כמה פעמים להתראיין, ולא התראיינתי

דוד ביטן:  לא הספקתי

דוד ביטן:  הכול נהיה אישי – אם אנחנו ועדת קישוט, אז אני לא יודע מה כל הוועדות האחרות

שלום דנינו: מנהלת הוועדה אומרת שאנחנו לא נוכל לקיים ישיבה על נושא נוסף ולכן אני מבקש את רשותך, היושב-ראש, לדבר בקצרה עליו

שלום דנינו:  אחד הנושאים החשובים, שלא קיים בסעיפים בחוברת, הוא סגירה של 50,000 עסקים קטנים בשנה

שלום דנינו:  זו מכה גדולה ואנחנו צריכים להתחקות אחר הסיבות והנסיבות ולראות איך מצמצמים את התופעה

שלום דנינו:  אני חושב שכדאי להציב יעד, בהתחלה לנסות לצמצם את התופעה ב-40-30 אחוזים

שלום דנינו:  ביקשתי משטרום, המכון הישראלי לתכנון כלכלי, ליזום עבודת מחקר רצינית ומשמעותית כדי להבין מדוע נסגרים 50,000 עסקים, לנסות לזהות את המסוכנים שביניהם, את הבינוניים, לראות איך אנחנו יכולים – חס ושלום, מבלי לפגוע ביוזמה או ברצון החופשי של אדם לפתוח עסק – למנוע את זה

שלום דנינו:  דיברנו על כמה רעיונות, אבל זה מחייב עבודה רצינית

שלום דנינו:  מנהל המכון ביקש ממני לקיים ישיבה עם ועדת הכלכלה, רשות המסים, משרד הכלכלה ומשרד המשפטים, כדי שאפשר יהיה לתת לו דאטה תחת החיסיון של  כל האנשים האלה

שלום דנינו:  האם מוסכם עליכם שהוא יכול לפנות אליכם ישירות?     

אלישיב ממן: כמובן

שלום דנינו: משרד הכלכלה, תראו איזה נתונים יש לכם ואיך אתם יכולים לשתף פעולה

שלום דנינו:  זו עבודה משמעותית, גדולה ועמוקה

שלום דנינו:  אם נצליח להציל 10,000 עסקים קטנים שלא יתרסקו ושהמשפחות שלהם לא יתרסקו, ושכל הפיצויים שהם קיבלו מהצבא או התעשייה האווירית לא ילכו לעזאזל – עשינו את שלנו

שלום דנינו:  זה מוסכם על כולכם לשתף פעולה? תודה רבה

דוד ביטן: שוב לא הגיעו מהתאחדות המסעדות ואנחנו לא נמתין להם

דוד ביטן:  חבר הכנסת דנינו, אתה רוצה לומר משהו בנושא המסעדות?     

שלום דנינו: למה הם לא פה?     

דוד ביטן: זו כבר הפעם השלישית שהם לא מגיעים, כנראה שהעניין לא חשוב להם

ד"ר עידית חנוכה: קיימו איתם שיחות, הוסבר להם שזה הזמן

שלום דנינו: אני אייצג אותם בזריזות

שלום דנינו:  מבקשי מקלט – הבנו שהם מבקשים לאשר להם לעבוד גם בערים מרכזיות

שלום דנינו:  יש איזושהי תקנה חדשה שמגבילה את העובדים מלעבוד בערים מרכזיות, שזה כמעט כל מרכז הארץ

דוד ביטן: רוב המסעדות

שלום דנינו: העובדים הזרים שאוסרים עליהם לעבוד, נמצאים באזורים בהם רוב המסעדות

דוד ביטן: לאיזה עובדים זרים אתה מתכוון? במסעדות תאילנדיות למשל מדובר בעובדים זרים

שלום דנינו: הכוונה לפליטים, מבקשי מקלט

שלום דנינו:  אסרו עליהם לעבוד בהרבה מקומות, תל אביב, ראשון וכו'

דוד ביטן: זה כדי שלא ירצו לגור רק בתל אביב

שלום דנינו: צריך איכשהו לפתוח את זה ולאפשר

דוד ביטן: יש פה בעיה מבחינת האג'נדות של הליכוד בעניין הזה

דוד ביטן:  הסיבה להגבלה הזאת הייתה כדי שהם לא יישארו בתל אביב

שלום דנינו: אבל הרחיבו את זה כמעט לרוב הארץ, אז איפה הם יגיעו?  מה, הם לא יישארו פה? אז הם עובדים בשחור

שלום דנינו:  זה בלגן וצריך להסדיר את זה

שלום דנינו:  אם הם כבר פה, אז נכבד אותם כאנשים, גם שהכלכלה שלנו תפעל מסודר וגם שלא נכביד על המסעדות

שלום דנינו:  הפוטנציאל של המסעדות להגדיל את המחזור הגדול הוא הרבה יותר

שלום דנינו:  למלונות באילת מגיעים עובדים ירדנים, אז אפשר גם להם לפתוח

שלום דנינו:  אבל אם רשות האוכלוסין לא פה בדיון, אז נדבר איתם כשיהיו, כי רוב הדברים יהיו בדיון הבא

דוד ביטן: מה זה התוכנית למימון תוכנה?     

שלום דנינו: זה שוב חוזר על עצמו שאנחנו אומרים שמחשוב חוסך כוח אדם

שלום דנינו:  הסבירו לי שיש תוכנה – שמשרד הכלכלה עזר להם בקורונה לממן את זה – מדהימה שחוסכת להם עובדים וכוח אדם, שזו המצוקה של כולם

שלום דנינו:  היכן שהטכנולוגיה יכולה לחסוך כוח אדם, צריך בדחיפות לעזור ולסייע שהתוכנות האלה תעבודנה

שלום דנינו:  הופתעתי כמה היא חשובה

דוד ביטן: למה אתה מתכוון כשאתה כותב: מגבלת הזמן של בשר טחון?     

שלום דנינו: עשינו את זה רק לטובת אלה שאמרו לגבי בשר טחון בייבוא, שעד שהוא מגיע הוא כבר פג תוקף

שלום דנינו:  על זה נדבר בדיון על הרגולציה של משרד הבריאות

דוד ביטן: מה הבעיה שלהם בנגישות? נגישות זה דבר שצריך

דוד ביטן:  אני לא מבין מה רוצים

שלום דנינו: הנגישות זה לא רק כיסא גלגלים שעולה בשיפוע

שלום דנינו:  הם אומרים שיש דברים שהיום הטכנולוגיה גם יכולה לפתור וצריך להתאים את זה, לא לבטל את זה

שלום דנינו:  חבל שהם לא פה להגיד את הדברים שלהם

שלום דנינו:  ניסיתי לתת כותרות לכל בעיה, כדי שנדע מה אנחנו יכולים לעשות ומה לא

דוד ביטן: במי לא דנו? בתי אבות – דנו

דוד ביטן:  מה לגבי הרוקחים?      

אמיר ניצן: אני מנכ"ל הסתדרות הרוקחים

אמיר ניצן:  אנחנו ארגון הגג של כל העסקים הקטנים שהם בתי מרקחת

אמיר ניצן:  יש לנו 50 במספר

אמיר ניצן:  בתי המרקחת הפרטיים הם כ-45% מבתי המרקחת בישראל

אמיר ניצן:       יש על השולחן שלוש תקנות שעברו בהצעת מחליטים, אבל לא פורסמו  לציבור: האחת, הכנסת מכונות לממכר תרופות

אמיר ניצן:  מבחינתנו זה טכנולוגיה שוברת שוק שלדעתנו צריך לקיים על זה דיון רציני מאוד

דוד ביטן: איפה שמים את המכונות האלה?      

אמיר ניצן: עדיין לא ידוע

אמיר ניצן:  לא התקיים שום דיון, אבל זה עבר בהצעת  מחליטים

דוד ביטן: בסדר, זה יכול לעבור, אבל עדיין זה צריך להגיע לכנסת

דוד ביטן:  אתם מתנגדים להצעה הזאת?     

אמיר ניצן: אנחנו לא נגד שום דבר, אנחנו רק לא מבינים איך זה הולך לעבוד

אמיר ניצן:  יש כמה בעיות – יש בעיות שהן בעיות ציבוריות, מי יכול להשתמש במכונה, באיזה גיל אתה יכול לקחת תרופות מהמכונה, מה אמצעי התשלום, מה תשים בתוך המכונה, אם המכונה תהיה לסנדוויצ'ים ותרופות

דוד ביטן: החוק לא מטפל בבעיות האלה?      

אמיר ניצן: לא

אמיר ניצן:  יש רק כותרת, אין לה תוכן

דוד ביטן: מה, אין סעיפים בחוק?     

אמיר ניצן: אין

אמיר ניצן:  בהגדרה, אין

אמיר ניצן:  כתוב: תתאפשר מכירה של תרופות ממכונות

דוד ביטן: אז בוא נחכה לחוק ההסדרים ונראה מה המצב

דוד ביטן:  עדיין לא ראיתי את זה

דוד ביטן:  זה לא יהיה בוועדה הזאת, אבל יש לנו דיון משותף עם ועדת הבריאות

דוד ביטן:  כשזה יגיע לכנסת, אני מציע להזמין אותך ונקיים על כך דיון

אימאן ח'טיב יאסין: יש עוד סוגיה שקשורה לנושא של הרוקחים וגם להחלטת הממשלה בנושא הזה

אימאן ח'טיב יאסין:  בהצעת המחליטים מוצע להכשיר אנשים

אימאן ח'טיב יאסין:  צריך לדון בסוגיה הזאת, כי זה יפגע מאוד-מאוד בעסקים, גם במטופלים וגם ברוקחים עצמם

דוד ביטן: ברוקחים אני מבין, אבל לא בעסקים כי בסופו של דבר הם יהיו עובדים בתוך בית המרקחת

אמיר ניצן: מדובר בהצעת חוק שנמצאת עכשיו לעיון הציבור

אמיר ניצן:  זה לא במסגרת מה שאנחנו דנים פה

דוד ביטן: זו הצעת חוק של הממשלה?     

אמיר ניצן: כן

דוד ביטן: איך זה משפיע על בתי המרקחת?     

אמיר ניצן: זה ישפיע בעיקר על בתי המרקחת של קופות החולים

אמיר ניצן:  זה ישפיע פחות על בתי מרקחת בבעלות פרטית, אבל זה ישפיע על מקצוע הרוקחות בצורה רחבה מאוד

אמיר ניצן:  זה יידון בוועדת הבריאות

דוד ביטן: למה, היום חסרים רוקחים?     

אמיר ניצן: חסרים מאות רוקחים

אימאן ח'טיב יאסין: לא חסרים, יש תנאי העסקה ירודים מאוד של הרוקחים

אימאן ח'טיב יאסין:  יש הרבה רוקחים שנוטשים את המקצוע

אמיר ניצן: נכון

אמיר ניצן:  לא חסרים רוקחים במדינת ישראל

אמיר ניצן:  לפי כל ההערכות, בבתי המרקחת במדינת ישראל חסרים כ-700 רוקחים

דוד ביטן: של קופות החולים?     

אמיר ניצן: של כולם

אמיר ניצן:  יש מחסור גדול בבתי המרקחת

אמיר ניצן:  יש מחסור קצת יותר נמוך בתעשייה ויש רוקחים שנוטשים את המקצוע, בגלל תנאי ההעסקה במקצוע

אמיר ניצן:  מתכוונים לדון בזה במסגרת סט דיונים גדול בוועדת הבריאות, כי זו הצעת חקיקה, חקיקה ראשית, לתיקון פקודת הרוקחים

דוד ביטן: זה נושא שיבוא לוועדת הבריאות, לא אלינו

אימאן ח'טיב יאסין: אבל צריך להזכיר את זה

אמיר ניצן: זה משנה מציאות

אמיר ניצן:  אנחנו לא יודעים לאן זה יוביל, יש לזה השלכות, יש חששות בקרב הרוקחים

דוד ביטן: שמא, שמי יכול לעבוד?     

אמיר ניצן: יהיו טכנאי רוקחות שיהיו להם סמכויות מסוימות בתחום אספקת תרופות לציבור

דוד ביטן: אבל עם אישור רופא, עם רצפט

אמיר ניצן: נכון, עם הכשרה ייעודית

דוד ביטן: אם יש פתק תרופה, גם אני יכול לתת את התרופה

אימאן ח'טיב יאסין: לא בטוח

דוד ביטן: למה? כשהייתי חובש בצבא והיו נותנים פתק תרופה, הייתי נותן

אימאן ח'טיב יאסין: כשסיימתי י"ב  ועבדתי ככוח עזר, שמו אותי במשמרת במחלקה גריאטרית ונתתי תרופות

שלום דנינו: עכשיו אנחנו מבינים מאיפה כל החולים האלה

דוד ביטן: לא, תרופה שהיא נתנה בגיל 18 עכשיו משפיעה על הזקנים

אימאן ח'טיב יאסין: מזמן הם כבר לא בחיים

דוד ביטן: את לא רוקחת, נכון?     

אימאן ח'טיב יאסין: לא, אני עובדת סוציאלית

דוד ביטן: רוב הרוקחים הם מהמגזר, נכון?      

אימאן ח'טיב יאסין: נכון, הרוב

אמיר ניצן: חצי חצי

דוד ביטן: הם אוהבים את מקצוע הרוקחות

אמיר ניצן: רוקחות זה מקצוע חשוב

דוד ביטן: לומדים לזה כמעט כמו רופא

אמיר ניצן: רוקח לומד ארבע שנים וגם עושים סטאז' של חצי שנה במינימום

אמיר ניצן:  זה יותר מאשר לימודי הנדסה

אימאן ח'טיב יאסין: ואחר כך מביאים מישהו שלמד תשעה חודשים שיהיה מופקד על חייהם של אנשים

דוד ביטן: אבל הטכנאי מסייע לרוקח במקום שהרוקח נמצא

דוד ביטן:  טכנאי יכול לשבת לבד בבית מרקחת ולתת תרופות?     

אימאן ח'טיב יאסין: זה יגיע לשם, ועוד איך

אימאן ח'טיב יאסין:  אפילו בלי פיקוח

דוד ביטן: הוא חייב להיות ליד רוקח

אמיר ניצן: אלה שאלות קשות שיידונו

דוד ביטן: כמו שאמרתי, יהיה לנו דיון משותף עם ועדת הבריאות ואפשר יהיה לדבר על זה

דוד ביטן:  אנחנו נטען שאנחנו דנים בזה בגלל שזה משפיע על העסקים הקטנים

אמיר ניצן: יש נושא נוסף שהוא כבד, הוא קשור לדיון הזה וקשור לעסקים קטנים, שענייני לכאורה הפחתת רגולציה על בתי מרקחת

דוד ביטן: תן לי דוגמאות של רגולציה

אמיר ניצן: היום, כדי להזיז כיסא בבית מרקחת, אתה צריך אישור מהרגולטור

דוד ביטן: מה זה "להזיז כיסא"?     

אמיר ניצן: בבית מרקחת צריכים להיות שני כיסאות, שצריכים להיות כיסאות לכבדי משקל

אמיר ניצן:  אם אתה רוצה לשנות את המיקום שלהם, אתה צריך אישור מהרגולטור

אמיר ניצן:  המיקום של הכיסא מוגדר רגולטורית

שלום דנינו: יש תוכנית

שלום דנינו:  מקובל שמשרד הבריאות משרטט את המבנה, כמה מטרים, מה גובה הארון, כיסאות והכול

שלום דנינו:  משרד הבריאות צריך לחתום על התוכנית הזאת

שלום דנינו:  אם זה כיסא גלגלים, משרד הבריאות לא בא לבדוק

שלום דנינו:  אם אני מבין נכון, הוא מדבר על דבר קצת יותר משמעותי

אמיר ניצן: ההצעה שעומדת היום היא לעשות הפחתת רגולציה ורק אם יש שינויים מהותיים בבית המרקחת – יידרש אישור של הרגולטור

דוד ביטן: יש פה מישהו ממשרד הבריאות? גם בכיסאות אתם מתערבים? אני מבין שכיסא חייב להיות בצד השני, בצד של הציבור, לא בצד של הרוקח

דוד ביטן:  זה כול

דוד ביטן:  תנו הוראה כזאת וזהו

דוד ביטן:  למה צריך להגיד שהכיסא יהיה במיקום מסוים? יש לזה חשיבות מיוחדת

אליהו מרידור: אני סגן מנהל אגף הרוקחות

אליהו מרידור:  אנחנו נמצאים כל הזמן בשיח עם נציגי הרוקחים

אליהו מרידור:  לרוקחים יש שלושה ארגונים: הסתדרות הרוקחים, ענף בתי המרקחת, שמיוצגת על-ידי אמיר ניצן; יש הסתדרות ארגון הרוקחות בישראל ויש הסתדרות רוקחי הכללית

אליהו מרידור:  אמיר ידידי בחר לתת דוגמה שהיא מאוד צבעונית, אבל היא לא אמיתית

אליהו מרידור:  התוכנית מתייחסת לדברים שהם מקובעים, לא לדברים שזזים

אליהו מרידור:  אז שאף אחד לא יחשוב שכדי להזיז את הכיסא הזה אחורה צריך להתקשר למנכ"ל משרד הבריאות

אליהו מרידור:  לכן אני מציע לעזוב את הדוגמאות הציוריות

אליהו מרידור:  אמיר ניצן צודק שהיום תקנות הרוקחים, שהן כבר בנות יותר מ-50 שנה, מיושנות והן צריכות לעבור רוויזיה

אליהו מרידור:  אנחנו עושים את זה גם במסגרת חוק ההסדרים במטרה להוריד סעיפים

ולדימיר בליאק: זה קיים בחוק ההסדרים עכשיו?     

אליהו מרידור: כן

דוד ביטן: אתה מביא תקנות במסגרת חוק ההסדרים? אי אפשר להביא תקנות בחוק ההסדרים

אמיר ניצן: יש התחייבות של מנכ"ל משרד הבריאות במסגרת הצעת המחליטים לפרסם תקנות להפחתת רגולציה

ולדימיר בליאק: תוך כמה זמן?     

אמיר ניצן: לא כתוב

דוד ביטן: למה בחוק ההסדרים? הוא יכול להביא תקנות מתי שהוא רוצה

ד"ר עידית חנוכה: אבל הוא התחייב למועדים

אליהו מרידור: אני לא רוצה להגיד שהכריחו

אליהו מרידור:  יש התחייבות של מנכ"ל משרד הבריאות וזה צריך להיעשות בשבועות הקרובים

דוד ביטן: מה, אתם לא יכולים להביא את זה לבד, אתם צריכים הוראה שתחייב אתכם למועדים? אתה בעצמך אומר שזה מלפני 50 שנה, אז תביאו

דוד ביטן:  מה, אתה צריך שיכריחו אותך להביא?      

אליהו מרידור: נהפוך הוא

אליהו מרידור:  לקחנו את התקנות הקיימות וביקשנו מהארגונים היציגים להציג את ההערות שלהם

אליהו מרידור:  זה גם נמצא אצלם ונדון במועצה הלאומית לרוקחות שקמה במרץ 2022, כדי לתת בית לכל הנושא של התנאים להסדרת מקצוע הרוקחות ובתי מרקחת בישראל

אליהו מרידור:  הנושא נמצא על המדוכה, קיימת גם הבנה שישנם תנאים שצריך להקל עליהם

אליהו מרידור:  אנחנו מדברים בהבנה

אמיר ניצן: רגולציה מהסוג הזה חלה רק על בתי מרקחת פרטיים, היא לא חלה על בתי מרקחת של קופות החולים

אמיר ניצן:  קופות החולים לא צריכות רישיון עסק

דוד ביטן: סופר-פארם נחשב לבית מרקחת פרטי?     

אמיר ניצן: כן

אמיר ניצן:  כלומר, רק הסקטור הפרטי נמצא תחת הרגולציה

אמיר ניצן:  קופות החולים שמחזיקות מאות בתי מרקחת אין עליהן רגולציה

דוד ביטן: למה אין רגולציה על קופות החולים?     

אמיר ניצן: כי הן לא צריכות רישיון עסק

אליהו מרידור: אני מתנצל, הדברים אינם נכונים

דוד ביטן: מה, שם אין כיסאות?     

אליהו מרידור: להפך

אליהו מרידור:  בדיון בכנסת זה עלה ונעניתי לבקשה לחייב שיהיו כיסאות

אליהו מרידור:  כיסאות היו רק בבתי מרקחת של קופות חולים ולא היו בבתי מרקחת פרטיים

אליהו מרידור:  אז אי אפשר לעוות ולהביא נושאים כדי שזה יהיה צבעוני

אליהו מרידור:  תקנות חלות על כל בית מרקחת בישראל

אליהו מרידור:  בית מרקחת של קופת חולים לא צריך רישיון עסק, הוא נמצא בתוך מוסד רפואי, אבל זה לא אומר שהם לא מקיימים את החוק ולא מקיימים את כל הסעיפים של התקנות

אליהו מרידור:  זה לא נכון, אתה מציג דברים שאינם מדויקים

אמיר ניצן: ההערה שלי – היות שאנחנו דנים בעסקים קטנים ובעסקים פרטיים – קופות החולים פטורות מרישיון עסק לבית מרקחת

אמיר ניצן:  קופות החולים לא צריכות להוציא רישיון עסק אם בית המרקחת ממוקם במסגרת מה שמוגדר "מרפאה", שזה 95% מבתי המרקחת במערכת הבריאות במדינת ישראל

אמיר ניצן:  לכן הם לא עוברים את החוויה של רישוי עסקים

דוד ביטן: למה בית מרקחת חייב רישוי עסקים? בשכונה שגדלתי בה היה בית מרקחת אחד – מין חנות – אתה נכנס פנימה ונגמר הסיפור

דוד ביטן:  מה יש פה שמחייב רישוי עסקים?      

שלום דנינו: זה לא קשור במשרד הבריאות, זה העירייה, כיבוי אש וכו'

דוד ביטן: לא, זה חוק רישוי עסקים

דוד ביטן:  זה בתוך החוק, אחרת הם לא מבקשים רישיון

אמיר ניצן: זה בחוק רישוי עסקים – משרד הבריאות, משטרת ישראל, הרשות המקומית, המשרד לאיכות הסביבה

אמיר ניצן:  למעשה כמעט כל משרד מעורב בעסק הזה

דוד ביטן: חנות בגדים למשל, לדעתי לא צריכה רישוי עסקים

דוד ביטן:  יש עסקים שלא צריכים רישוי עסקים

דוד ביטן:  למה בית מרקחת צריך רישיון עסק? על מה?     

אליהו מרידור: להבנתי האזרחית, חוק רישוי עסקים חל על עסקים שיש בהם סכנה לבריאות הציבור

אליהו מרידור:  חנות ספרים לא צריכה רישיון עסקים, אבל אטליז צריך רישיון עסקים, כך גם חנות מזון

דוד ביטן: אטליז זה ברור

אליהו מרידור: וגם בית מרקחת

דוד ביטן: אבל למה? הם מייצרים שם תרופות? הם רק מוכרים אותן

שלום דנינו: מה ההבדל במסוכנות בין ספרים לתרופות?     

דוד ביטן: אם הוא מייצר את התרופה, נניח מערבב שתי תרופות וכו' – הם צריכים פיקוח של משרד הבריאות ללא קשר לרישיון עסק

דוד ביטן:  הפיקוח קובע, לא רישוי עסקים

דוד ביטן:  למה צריך להעביר אותם ויה דולורוזה

אליהו מרידור: רישוי עסקים זה לא משרד הבריאות

דוד ביטן: נכון

דוד ביטן:  יש נציג של משרד הפנים? למה אתם לא נלחמים על זה שהם לא יצטרכו רישיון עסק? הם צריכים פיקוח של משרד הבריאות, אין לזה שום קשר לרישוי עסקים

דוד ביטן:  הרי אם לא יהיה להם פיקוח, לא יהיה להם רישיון של משרד הבריאות

דוד ביטן:  בתי מרקחת לא יכולים לעבוד בלי רישיון כזה, וזה מספיק

דוד ביטן:  לא חבל להעביר אותם את כל התהליך הזה? סופרפארם גם צריך רישיון עסק? בגלל שזו חנות גדולה?     

אליהו מרידור: לא, הוא לא חנות גדולה, הוא בית מרקחת

דוד ביטן: אבל זה בתוך חנות קיימת

אליהו מרידור: לא, כל הסניף כולו הוא בית מרקחת

אליהו מרידור:  כך סופר-פארם מוגדר

דוד ביטן: אני חושב שאנחנו צריכים לקבל החלטה לפנות למשרדי הפנים והבריאות ולבקש לתקן את החוק כך שלא יהיה צורך ברישיון עסק, במנותק מפיקוח של משרד הבריאות שהוא אכן מתחייב

ישראלה מני: אני סמנכ"ל כלכלה באיגוד לשכות המסחר

ישראלה מני:  הבטחת בריאות הציבור, לרבות תנאי תברואה נאותים, זה באמת משרד הבריאות והוא נדרש פה לזה

דוד ביטן: מה זה שייך? אבל אם יש להם פיקוח של משרד הבריאות ומגיע פקח ורואה לכלוך, אז הוא לא ייתן לו את הרישיון

דוד ביטן:  הפיקוח הוא של משרד הבריאות ולא צריך פה רישיון עסק, כי זה חלק מהפיקוח שלהם

דוד ביטן:  אין צורך ביותר מזה

תמר ראובני: יש הרבה סוגיות שבזכות רישיון העסק מתבצע פיקוח

תמר ראובני:  לפעמים משתמשים ברישיון עסק כדי - - -     

דוד ביטן: זה לא נכון, לא בנושא של בתי מרקחת

דוד ביטן:  בגלל שיש פיקוח שלהם, זה נפתר במסגרת הפיקוח שלהם

אליהו מרידור: אנחנו מגיעים לכל בית מרקחת לבצע פיקוח ובקרה שוטפים

דוד ביטן: כל כמה זמן?     

אליהו מרידור: בתדירות של כשנתיים

תמר ראובני: העירייה עושה את הפיקוח כמעט כל רבעון או כל חציון

תמר ראובני:  היא מוודאת שהתנאים מתקיימים

תמר ראובני:  יש שם סוגיות של קירור ועוד

דוד ביטן: העירייה תמיד יכולה לשלוח פקח, מה זה קשור לרישוי עסקים

תמר ראובני: הוא מגיע עם התברואן, הוא רואה את הדברים ומזמין את התברואן במידת הצורך

אמיר ניצן: העירייה רוצה לגבות אגרות שילוט ודברים בסגנון הזה

דוד ביטן: אגרת שילוט זה לא שייך

דוד ביטן:  היא יכולה לגבות

דוד ביטן:  יבוא הפקח יראה שהעסק מלוכלך, יפנה למשרד הבריאות ומשרד הבריאות ישלח את המפקחים שלו

תמר ראובני: פעם בשנתיים? זה יספיק?     

דוד ביטן: ברגע שיש התרעה שלכם, ישר שולחים פקח של משרד הבריאות

תמר ראובני: אז ההתרעה היא של הרשות המקומית

שלום דנינו: מתי הגיע פקח עירייה לבית מרקחת ואמר שהמקום מלוכלך?     

אמיר ניצן: מי שמגיע לבתי מרקחת ועושה פיקוח, זה בעיקר משרד הבריאות

דוד ביטן: פעם בשנתיים

אמיר ניצן: בהתאם לתדירות

אמיר ניצן:  אם יש לו בעיה, הוא מגיע גם בתדירות גבוהה יותר

דוד ביטן: מהעירייה מגיעים לבדוק אתכם?     

אמיר ניצן: לא

אמיר ניצן:  מי שעוד מגיע לטובת העניין זו משטרת ישראל

תמר ראובני: וגם במסגרת רישיון העסק

אמיר ניצן: משטרת ישראל מגיעה לבתי מרקחת משום שבבתי מרקחת מוכרים סמים מסוכנים

דוד ביטן: אתה צריך רישיון גם מכיבוי אש?     

אמיר ניצן: על בסיס הצהרה בלבד

דוד ביטן: נראה לי מיותר פה, חבל

דוד ביטן:  אבל גם אם לא, אז הרישיון צריך להיות רישיון מינורי, בדיקות מינוריות

תמר ראובני: ההחלטה על ההצהרה של הכבאות אף היא נעשתה במסגרת הרפורמה וההקלות

אמיר ניצן: ההקלה היחידה ברפורמה הייתה הצהרת כבאות

דוד ביטן: מתוך ההיכרות שלי את התחום, ויש לי היכרות מתפקידי כסגן ראש עיר בראשון, לדעתי אתם יכולים לוותר פה על רישיון עסק, כפוף לזה של משרד הבריאות ואישור כיבוי אש

דוד ביטן:  כמובן שהמשטרה לא צריכה רישיון עסק, היא יכולה לבוא מתי שהיא רוצה

דוד ביטן:  המשטרה לא באה לבדק רישיון עסק, אלא לבדוק את עניין הסמים המסוכנים

דוד ביטן:  ברגע שיש אישור משרד הבריאות, נגמר הסיפור

דוד ביטן:  צריך כמובן כיבוי אש, שזה באופן כללי

אימאן ח'טיב יאסין: יש עוד סוגיה שצריך לשים על השולחן, במיוחד אם מדברים על בתי מרקחת פרטיים, וזה כל הנושא – אני לא יודעת מה המילה המתאימה לזה, אם זה מונופול או התעללות של הקופות במתן רישיון והסכם עם בתי המרקחת

דוד ביטן: זה נכון

דוד ביטן:  זו בעיה והם לא מציגים אותה

דוד ביטן:  למשל הכללית, היא אף פעם לא עבדה עם סופר-פארם

דוד ביטן:  בסוף תיקנו את זה

אימאן ח'טיב יאסין: הם תיקנו לגבי סופר-פארם, אבל לגבי בתי המרקחת הפרטיים הם דורשים שהם יביאו לקוחות לקופה ואז הם יקבלו הסכם

אימאן ח'טיב יאסין:  זה פוגע קשות בבתי המרקחת

אימאן ח'טיב יאסין:  כל האנשים מבוטחים בקופות ואי אפשר למנוע את זה מהם

דוד ביטן: אמיר, אתם עובדים עם כל קופות החולים? למה אתה לא מדבר על הנושא הזה? זה פוגע בעסק הקטן

אמיר ניצן: זה פוגע בוודאות, אבל לקופת החולים יש זכות לבחור את הספקים שלה

אמיר ניצן:  המשמעות היא שיש בתי מרקחת רבים שנכנס אליהם מטופל של קופה X ובית המרקחת אומר לו: אני מצטער, יש לי את התרופות, אבל אני לא יכול לתת לך את התרופה, אלא אם כן תקנה אותה במחיר מלא

דוד ביטן: זה בעייתי

דוד ביטן:  משרד הבריאות, אתם לא יכולים לחייב שיעבדו עם כל בתי המרקחת?     

אליהו מרידור: זה קשור לחוק בריאות ממלכתי שמאפשר לקופות לבחור עם מי להיות בהסדר ולהיות ספקי חוץ

אימאן ח'טיב יאסין: מה הקריטריונים לבחירה?     

שלום דנינו: זה חסר היגיון

שלום דנינו:  זה כמו מוסכי הסדר

דוד ביטן: זה לא מתקבל על הדעת

דוד ביטן:  זה בחוק עצמו?     

אימאן ח'טיב יאסין: זה לא צריך להישאר כך

אימאן ח'טיב יאסין:  אם אנחנו דנים על הדברים, צריך לפתוח את הכול

אליהו מרידור: סעיף 2(ד) לחוק בריאות ממלכתי

אליהו מרידור:  זה הסעיף שמסמיך את הקופות לבחור את הספקים

דוד ביטן: זה אומנם לא בסמכות של הוועדה, אבל לדעתי מכוח הסמכות שלנו על העסקים הקטנים אנחנו צריכים לקרוא לתקן את זה

דוד ביטן:  הקופות הן כמו משרד ממשלתי, זה גוף ציבורי לכל דבר ולכן הם צריכים לעבוד עם כולם

דוד ביטן:  מזה שהם עובדים עם חלק אחד ועם אחרים לא?      

אמיר ניצן: זה נעשה בימים שיחסי הכוחות במדינה היו שונים ולא הגיוניים

אמיר ניצן:  עם כל מה שכתוב בחוק, לא יכול להיות שבית מרקחת יסובב קליינט או מטופל או נציג של מטופל ויגיד לו: אני מצטער מאוד, אין לי הסכם

אמיר ניצן:  צריך לתקן את החוק

דוד ביטן: קודם כול, ביחס לעבודה מול בתי מרקחת, אנחנו סבורים שצריך לפתוח את השוק לכולם

דוד ביטן:  אם צריך לתקן את החוק, אני מציע למשרד הבריאות שיביא תיקון

שלום דנינו: משרד הבריאות, אתם לוקחים את זה על עצמכם?     

דוד ביטן: כרגע אנחנו אומרים את ההצעות שלנו באופן כללי

דוד ביטן:  דבר שני, צריך לפשט את התהליך לרישיון עסק לבתי מרקחת פרטיים, אפילו לבטל את זה בכפוף לזה שמשרד הבריאות נותן אישור ומפקח עליהם

דוד ביטן:  כמובן גם אישור כיבוי אש

דוד ביטן:      לגבי הדברים האחרים שדיברת – אנחנו לא יודעים מה אומר חוק ההסדרים וכו'

דוד ביטן:  נגיע לזה כשיהיה חוק הסדרים

שלום דנינו: רק שלא יהיה לנו מאוחר מדיי

דוד ביטן: זה לא יבוא אלינו, אלא לוועדת הבריאות

דוד ביטן:  סיכמתי עם היושב-ראש שיהיה דיון משותף

דוד ביטן:  בדיון המשותף הזה נעלה את הבעיות שיש לגבי עסקים קטנים

דוד ביטן:  קבענו תאריך, אבל זה נדחה

דוד ביטן:  יש לנו בעיה לתאם את התאריך עם ועדת הבריאות, אני לא יודע למה, אם כי שהיושב-ראש אמר שאין לו בעיה

דוד ביטן:  משום מה זה לוקח זמן

דוד ביטן:       נעבור לנושא הבא – מרכז שלטון מקומי

שלום דנינו: יש עמדה של חיים ביבס בנושא, והדברים הם בסך הכול חיוביים

דוד ביטן: הם החסם העיקרי לכך שבמרכזים למשל עסקים קטנים כמעט שלא יכולים לגשת למכרזים של הרשויות המקומיות

דוד ביטן:  מצד אחד הם הקבלן הביצוע הראשי של ממשלת ישראל, מצד אחר עסקים קטנים, קבלים קטנים, לא יכולים לבוא אליהם

דוד ביטן:  יש תנאי סף כאלה שצריך להיות גאון הדור כדי להיכנס לזה

דוד ביטן:  אני מבקש בעניין הזה התייחסות של מרכז השלטון המקומי באופן כזה שזה יתוקן

דוד ביטן:  יש פיקוח של משרד הכלכלה רק על הממשלה, אין פיקוח על מרכז השלטון המקומי

חסיה דרורי: אני ממלא-מקום ראש מינהל כלכלה במרכז השלטון המקומי

חסיה דרורי:  אנחנו מציעים חיוב הקצאת אחוז מסוים מהמכרז לעסקים קטנים

דוד ביטן: בחברה למשק וכלכלה?     

חסיה דרורי: לא, במרכז השלטון המקומי

דוד ביטן: זה חל כבר בעיריות?      

חסיה דרורי: אני אפרט מה ההצעה שחלה

חסיה דרורי:  בנובמבר 2021  הוצאנו פנייה בנושא לשרת הפנים

חסיה דרורי:  בפנייה זו אנחנו מציעים לתקן גם את תקנות העיריות (מכרזים) וגם את התוספת השנייה לצו המועצות המקומיות, מועצות אזוריות וכד'

חסיה דרורי:  תיקון התקנות שאנחנו מציעים נועד לתת עדיפות וזכות ראשונים לעסק המקומי הזעיר והקטן שמשלם מסים לרשות המקומית שפרסמה את המכרז, כך שאם הוא מהווה כשיר 2 וההצעה שלו נמצאת בפער שלא עולה על 15% מההצעה הזוכה, הרשות המקומית תאפשר לו להשוות את ההצעה להצעה הזוכה ובכך לזכות במכרז

דוד ביטן: אבל מה הם תנאי הסף? זה הדבר הכי חשוב, כי אם הוא לא יכול להגיש הצעה, הוא לא יהיה כשיר 2 אף פעם

חסיה דרורי: זה דבר ראשון

חסיה דרורי:  הוצאנו את הפנייה הזאת לשרת הפנים

חסיה דרורי:  אני לא מעודכן שקיבלנו מענה בנושא

חסיה דרורי:  נוכל להעביר שוב את המסמך אליכם ומבחינתנו אין בעיה שזה יקודם וייבחן

אימאן ח'טיב יאסין: סליחה, יש כאן בעיה

אימאן ח'טיב יאסין:  אם הבנתי טוב, זה אומר שאם שני עסקים ניגשים למכרז והעסק המקומי הוא ב-15% פחות - - -      

חסיה דרורי: אם העסק המקומי הוא בטווח של ה-15% הוא יוכל להשוות את ההצעה שלו להצעה הזוכה ולמעשה כך לזכות במכרז

אימאן ח'טיב יאסין: כלומר, לתת הצעה דומה לזוכה

שלום דנינו: זהה במחיר

דוד ביטן: זה חיובי, אין ויכוח

דוד ביטן:  הבעיה היא בתנאי הסף

דוד ביטן:  תנאי הסף הם כאלה שהוא בכלל לא יכול לגשת, אז איך הוא יגיע ל-15%?  רשות מקומית חייבת לקיים את זה?      

חסיה דרורי: כאמור, הוצאנו פנייה לשרת הפנים על מנת שיתוקנו התקנות ואז זה יהיה מחייב

חסיה דרורי:  עוד לא התחילו לבצע את זה, כי עדיין לא קיבלנו תשובה ממשרד הפנים בנושא הזה

חסיה דרורי:  זה הוגש בנובמבר 2021

דוד ביטן: עברה שנה וחצי והם עדיין לא השיבו לכם?     

חסיה דרורי: נכון

חסיה דרורי:  אנחנו נוכל להעלות את זה שוב

חסיה דרורי:  יש עוד נושאים אחרים שאנחנו מקדמים, אשמח לסקור אותם

דוד ביטן: בקיצור, לא נעשה כלום עדיין

חסיה דרורי: יש דברים שכן

דוד ביטן: אבל תנאי הסף תלויים בכם, הם לא תלויים במשרד הפנים

חסיה דרורי: אני אסביר

חסיה דרורי:  בשנת 2018 היינו בשיג ושיח עם הרשות לעסקים קטנים ובינוניים בנושא

חסיה דרורי:  הבנו ששני דברים שמפריעים מאוד לעסקים הקטנים ובינוניים הם הערבויות ורכישת מסמכי מכרז

דוד ביטן: לא הבנתי, אתם עושים צחוק? הבעיה היא האלף שקל של קניית המסמכים?  אתם צריכים לתקן את תנאי הסף כדי שיוכלו להתמודד

דוד ביטן:  אל תספרו לנו עכשיו סיפורים של לקנות את המסמכים

חסיה דרורי: זה מה שהוצף לנו על-ידי הסוכנות לעסקים קטנים

דוד ביטן: אני לא מאמין שהם הציגו לכם את זה

חסיה דרורי: היה שיח עם רן קויתי וזה מה שהוצף לפחות דאז

חסיה דרורי:  יצא מסמך של מרכז שלטון מקומי שגם נותן המלצות שלאורן התיישרו, רובן ככולן, הרשויות המקומיות הן בנוגע למה שאדוני קורא "כסף קטן", אבל היווה חסם בשבילם, והן לגבי הערבויות

חסיה דרורי:  זה נגע גם לערבויות לגבי מכרז וגם לערבויות טיב וגם לערבויות ביצוע

חסיה דרורי:  אמרנו שאנחנו ממליצים להחיל אחוזים מסוימים עבור כל אחד מהסוגים הללו

חסיה דרורי:  האחוזים הללו נקבעו בשיתוף הסוכנות לעסקים קטנים ובינוניים

דוד ביטן: מה זאת אומרת אחוזים? זה תמיד אחוזים מההצעה

דוד ביטן:  יש שני סוגי מכרזים – יש מכרזים שבהם הרשויות קובעות בתוך המכרז סכום מסוים לערבות, לא כאחוז מההצעה

דוד ביטן:  אני לא מדבר על ערבות ביצוע, אלא על ערבות מכרז

דוד ביטן:  רוב הרשויות הגדולות אומרות שכדי שלא יהיו בעיות עם האחוזים – כי נפסלו הצעות בעניין הזה – הן קובעות ערבות של סכום  מסוים

דוד ביטן:  נניח שצריך להציג ערבות של 4 מיליון שקלים

דוד ביטן:  למעשה אין ויכוח לגבי הערבות עצמה ולא מתחילים לעשות חישובים וטעויות כאלה ואחרות שהגיעו לבתי משפט

דוד ביטן:  כך זה היום ברוב ההצעות

דוד ביטן:  יש הצעות אחרות שהן לפי אחוזים

דוד ביטן:  הבעיה אינה רק הערבויות, אלא שהמכרז גבוה

דוד ביטן:  למשל, אם מפרסמים גני ילדים, אז לא מפרסמים גן ילדים אחד שיבנו אותו, אלא שהם מפרסמים על כל מה שיש להם לבנות עד סוף אוגוסט ולמעשה הם מדברים על מספר גני ילדים

דוד ביטן:  במצב כזה עסק קטן לא יכול לגשת, לא מבחינת תנאי הסף, לא מבחינת סכום המכרז ולא מבחינת הערבות

דוד ביטן:   מה שהצגת לא פתרון, זה לעבוד עלינו בעיניים, כי אתם לא הולכים לתקן שום דבר בעניין הזה

דוד ביטן:  אני לא אומר "עובדים עלינו" במובן הזה שאתם עושים את זה בכוונה, אלא זה המצב

דוד ביטן:  אני לא יודע מי יכול לחייב, ואם משרד הפנים צריך לחייב רשויות – שיחייבו אותן

תמר ראובני: בפקודת העיריות יש את הנושא של המכרזים

דוד ביטן: אבל הסברתי לך מה עושות העיריות

תמר ראובני: שיתוף הפעולה שלנו עם השלטון המקומי - - -     

דוד ביטן: אני מכיר את התקנות לעירייה לגבי מכרזים

תמר ראובני: אלה הנחיות לא מחייבות, זו המלצה של השלטון המקומי  ושיתוף פעולה בינינו כדי להפחית

חסיה דרורי: אנחנו עדכנו את כלל הרשויות המקומיות שלגבי ערבות ההצעה, אנחנו  ממליצים שהרשות המקומית תדרוש ערבות הצעה בשיעור של 2

חסיה דרורי: 5%

דוד ביטן: עשו טובה שעכשיו המסמכים עולים 600 שקל במקום 1,000 שקל

חסיה דרורי: דיברתי על ערבויות

דוד ביטן: זה לא פותר את הבעיה של עסקים קטנים

תמר ראובני: זה נכון שיש הרבה חסמים במכרזים שצריכים עוד לטפל בהם

תמר ראובני:  אין ספק בזה

דוד ביטן: עם כל הכבוד, רשויות מקומיות הן קבלן הביצוע

דוד ביטן:  אם הם לא  מוכנים לתת לעסקים קטנים, אז תקבעו החלטת ממשלה שהם לא יקבלו תקציב

דוד ביטן:  יש אחרים, שהממשלה תעשה מכרז לבנות גן ילדים, לא צריך את הרשות המקומית

דוד ביטן:  אתם לא מסייעים לעסקים קטנים, אני מאוד מצטער

דוד ביטן:  זה לא חל רק על בנייה, למשל רכישת ציוד משרדי

דוד ביטן:  אתם מוציאים מכרזים ועסק קטן, חנות קטנה, לא יכולה להיכנס לזה

חסיה דרורי: יש מהלכים שנעשו

חסיה דרורי:  יידענו את הסוכנות לעסקים קטנים ובינוניים - - -     

דוד ביטן: אבל שום דבר לא מתבצע בפועל

דוד ביטן:  נו, באמת

דוד ביטן:  אתה בעצמך אומר: פנינו למשרד הפנים לפני שנה וחצי

דוד ביטן:  אבל אין שום דבר, אז מה אתה רוצה?  אני מבקש לקיים ישיבה מיוחדת רק על השלטון המקומי, שיבואו לכאן כמה ראשי ערים

שלום דנינו: אתם אומרים שצריך להכניס את זה לפקודת העיריות, לא ברמה של המלצה

תמר ראובני: צריך חקיקה

דוד ביטן: אבל אנחנו לא הממשלה

דוד ביטן:  הממשלה צריכה לעשות את זה, אנחנו לא מביאים תקנות

דוד ביטן:  לא הכול זה חקיקה, חלק זה תקנות

דוד ביטן:  אתם, הרשות הממשלתית במשרד הכלכלה, צריכים להביא תקנות ולחייב את הרשויות המקומיות

ד"ר עידית חנוכה: הסמכות היא של שר הפנים

דוד ביטן: גם לשר הכלכלה יש סמכויות

דוד ביטן:  יש ערבוביה בין הסמכויות

דוד ביטן:  אתם תגישו אצלי,  יהיה אצלנו דיון, יבואו הרשויות המקומיות, יבוא יושב-ראש המרכז לשלטון מקומי ונוכל לדבר על זה

דוד ביטן:  אתם מייצרים את סדר-היום, לא אנחנו

דוד ביטן:  יוצא שאנחנו צריכים לייצר סדר-יום

דוד ביטן:  למה כל הזמן אנחנו צריכים לייצר סדר-יום? מה, זו לא עבודה שלכם? אתם סומכים עליהם, אבל להם טוב המצב שרק קבלנים גדולים ורק ספקים גדולים יעבדו, כי הם יכולים לתת ערבויות, יכולים לפרוס להם את התשלומים בצורה אחרת

דוד ביטן:  אז מה, אתם נותנים לרשויות המקומיות לעשות  מה שהם רוצים?          

חסיה דרורי: אני חושב שתמונת המצב שמוצגת פה רחוקה מהמציאות

דוד ביטן: לא

דוד ביטן:  תמונת המצב היא שעסקים קטנים לא יכולים לעבוד אצלכם

דוד ביטן:  זו תמונת המצב

חסיה דרורי: אנחנו נשמח לשבת לכל שיח מסודר

חסיה דרורי:  לרשויות המקומיות יש אינטרס להוביל כמה שיותר תוכניות ושיהיה ריבוי ספקים

דוד ביטן: אנחנו נקיים דיון מיוחד

דוד ביטן:  עד לדיון שנקיים אני מבקש שתביאו לנו נתונים באיזה עיריות זה עובד, כמה זה עובד, סטטיסטיקה של מי זוכה אצלכם במכרזים, מה הגודל שלהם

דוד ביטן:  תעשו לנו קצת עבודה

דוד ביטן:  מרכז השלטון המקומי יכול לעשות עבודה לכנסת או שנצטרך שוב לתת את זה לממ"מ

דוד ביטן:  לפי זה אני צריך להחזיק 200-100 עובדים בממ"מ

דוד ביטן:  מה, אין לכם מרכז עם נתונים וסטטיסטיקה?      

חסיה דרורי: עושה באופן תדיר

חסיה דרורי:  הרבה פעמים אנחנו  מעבירים מסמכים לממ"מ

חסיה דרורי:  הרבה פעמים אנחנו מעבירים מסמכי עמדה שהממ"מ שמח לאמץ מהם פסקאות שלמות ועמודים שלמים

אלי שלום סתוי: הדוגמה הקלאסית לנושא הזה זה מכרז  משרד הפנים לתווי רכישה למשפחות  נזקקות

אלי שלום סתוי:  המכרז הזה יצא כאשר אין סיכוי לאף עסק קטן להשתלב במכרז הזה

אלי שלום סתוי:  מי שלקח את המכרז הזה - - -     

חסיה דרורי: מה הקשר אלינו?     

דוד ביטן: יש סיבה לזה

דוד ביטן:  אין לך מגוון מוצרים

דוד ביטן:  לא בכל דבר אנחנו צריכים לרוץ אחרי המכולות

אלי שלום סתוי: לא, זאת הלא הסיבה

אלי שלום סתוי:  עובדה שהוגש ערעור ובית המשפט לקח את המכרז משופרסל והעניק אותו לעמותות

דוד ביטן: עמותות ושופרסל הם שני דברים שונים

דוד ביטן:  מגוון המוצרים נמצא בסופרים

דוד ביטן:  גם עמותה מאפשרת לאנשים לקנות בעיקר בסופר

דוד ביטן:  גם המחיר במכולת הוא הרבה יותר גבוה

אלי שלום סתוי: אבל המשפחות הנזקקות קונות במכולות, לא קונות בסופרים

דוד ביטן: הפעם ההתייחסות שלך עשתה לך נזק

חסיה דרורי: למשל, לרשויות יש הסעות

חסיה דרורי:  לעתים לרשות מסוימת יש מאות היסעים

דוד ביטן: אל תחשוב שאני ילד קטן

דוד ביטן:  בהסעות אתם נותנים כי אתם צריכים מוניות ורכבים ספציפיים להסעה מסוימת

דוד ביטן:  לכן אתם לא יכולים לפרסם את זה כללית, אתם מבקשים מכל מיני אנשים שיציעו הצעות

דוד ביטן:  אין לכולם את כל הרכבים ולכן אתם נותנים למקומיים, למוניות המקומיות

דוד ביטן:  זה שונה

חסיה דרורי: אבל לא כל מקום יכול עם מיליון ספקים קטנים

דוד ביטן: בהקשר הזה יש לכם אינטרס מובהק להוציא  את זה לקטנים

חסיה דרורי: זה משהו מקצועי

חסיה דרורי:  יש פה בסיס מקצועי לכאורה למה זה כך

דוד ביטן: הבסיס זה שאין מי שיסיע

דוד ביטן:  גם היום, אחרי המכרזים שאתם עושים אין מי שיסיע ויש לכם הרבה בעיות וביטולים

דוד ביטן:  אמרתי לך, הייתי סגן ראש עיר והייתי 29 שנים חבר מועצת עיר, אז אני מבין בזה קצת, לא הרבה

אלי שלום סתוי: רבותיי, אנחנו נשמח לקבל דוח בכמה אחוזים מהמכרזים הממשלתיים העסקים הקטנים נמצאים

דוד ביטן: הוא ייתן לנו

דוד ביטן:  אם הם לא ייתנו לנו, אני אבקש שהממ"מ יבדוק את זה

חסיה דרורי: אני מבקש להעלות נושא נוסף

חסיה דרורי:  יש נושא שמועלה אלינו, גם על ידי עסקים, על כך שיש מכרזים שיש בהם פרמטר מחיר בלבד

חסיה דרורי:  באים אלינו בטענה מדוע זה כך, למה לכאורה יש עסקים שאפילו זוכים רק באמצעות מחיר וכו'

חסיה דרורי:  אמרנו שמבחינתנו הדבר הזה - - -      

דוד ביטן: היום בהרבה מכרזים יש ניקוד גם על יכולת

חסיה דרורי: אבל יש מקומות שלא

דוד ביטן: אם זה עט, זה חייב להיות מחיר

חסיה דרורי: אני לא מדבר על מוצר מדף

דוד ביטן: אם זה שירות, עושים הרבה מכרזים שהם לפי ניקוד ולפי ניסיון וכו'

חסיה דרורי: 	אם יש מקומות שזה לא כך, הבענו את ההסכמה שלנו ללכת לכך שיהיה גם איכות וגם מחיר, אבל כמובן שהמשקלות יהיו בידי הרשויות המקומיות

דוד ביטן: זה עבר הרבה פסיקות של בית המשפט בעניין הזה

דוד ביטן:  אני מציע לא להיכנס לזה

דוד ביטן:  זה לא הדבר שיציל את העסקים הקטנים, זה קשור יותר לעיריות  מול העסקים הגדולים דווקא

דוד ביטן:   ברור שאם אתה קובע אחוזים, עסקים קטנים בכלל לא יכולים להתמודד, כי הם לא יכולים להתמודד מול חברה גדולה

דוד ביטן:  במכרזים של ניקוד, עסק קטן אין לו שום סיכוי

חסיה דרורי: אתה מתכוון לניקוד גם של מחיר וגם איכות או רק מחיר?     

דוד ביטן: במחיר יש לו צ'אנס, באיכות אין לו צ'אנס

דוד ביטן:   איך הוא יכול להתחרות בחברה גדולה שיש לה ISO וכל הדברים האלה?     

חסיה דרורי: אז יש גם נציגים של עסקים כאלה ואחרים שבאים אלינו ואומרים שהם רוצים גם איכות וגם מחיר

דוד ביטן: זה מה שעסקים גדולים רוצים

חסיה דרורי: לא רק גדולים

דוד ביטן: יש כל מיני סוגים של מכרזים

דוד ביטן:  במכרזי איכות לעסקים קטנים קשה מאוד להתחרות

חסיה דרורי: אז מה אדוני אומר, שנעבור רק למחיר?     

דוד ביטן: אני לא אומר כלום

דוד ביטן:  אני אומר שזה לא מקשה אחת

דוד ביטן:  יש מכרזים שעסקים קטנים יכולים להתמודד ויש עסקים שלא, אבל תנו גם להם צ'אנס בכל מיני מכרזים

חסיה דרורי: זה מה שאנחנו אומרים

חסיה דרורי:  אנחנו אומרים שלפעמים יש בסיס מקצועי לכך שאומרים שאי אפשר עכשיו לעשות רק מכרז לפי מחיר

דוד ביטן: מקובל עליי

דוד ביטן:  אני לא אומר שמעכשיו כל המכרזים יהיו לעסקים קטנים

דוד ביטן:  לא, זה לא מה שיהיה, אבל באחוז מסוים מהמכרזים  תנו גם סיכוי לעסקים קטנים להיכנס פנימה

חסיה דרורי: בסדר, אנחנו נשמח להיות שותפים לזה

דוד ביטן: אם תביא לי נתונים, תראה שאף אחד מהעסקים הקטנים לא זוכה

דוד ביטן:  עסקים קטנים לא יכולים לזכות

חסיה דרורי: לגבי הנושא של עיכבון

חסיה דרורי:   יש בעלי עסקים שהלינו בפנינו על כך שיש עיכבון, שהוא למעשה חלק יחסי מכל חשבון המעוכב אצל המזמין

שלום דנינו: יעל, גם את העלית את זה לגבי כמה תחומים

שלום דנינו:  זה חשוב מאוד

יעל גויסקי: כן

חסיה דרורי: אנחנו מדברים על אחוז מסוים מכל אבן דרך לתשלום שלמעשה שמים אותו בצד

חסיה דרורי:  מבחינתנו, אנחנו יכולים לקדם שיח בנושא כדי למצוא פתרון לנושא הזה

דוד ביטן: אמרנו שנקיים דיון מיוחד עם הרשויות המקומיות שבו נעלה את כל הטענות

תמר ראובני: אני רוצה לציין שהבוקר העברתי הרבה חומרים לוועדה גם על זה וכן על חסמים במכרזים של רשויות ועוד

חסיה דרורי: אנחנו עושים הרבה דברים, אף אחד לא מודע לזה ותוקפים אותנו שאנחנו לא עושים כלום

דוד ביטן: לא אמרתי שאתם לא עושים כלום, אמרתי שכבר לפני שנה וחצי נזכרתם והעברתם למשרד הפנים, אבל לא לחצתם עליהם

חסיה דרורי: בנושא מוסר תשלומים יצאו הרבה מכתבים שלנו לחשב הכללי, כי הרשויות המקומיות סובלות קשות מעיכובים בהעברת תשלומים על ידי משרדי ממשלה, חודשים ושנים

חסיה דרורי:  העברנו יותר מעשרה מכתבים לחשב הכללי, אבל משרדי הממשלה לא מקדמים הנושא באופן הראוי והרשויות המקומיות נפגעות מכך תזרימית

יעל גויסקי: אבל הנושא הזה קיים בחוק מוסר תשלומים

דוד ביטן: יש פה נציג של משרד המשפטים? אין

דוד ביטן:  לפי חוק מוסר תשלומים, מה קורה אם לא עומדים בתשלומים? מה הסנקציה?     

שלום דנינו: אין סנקציה

תמר ראובני: משלמים ריבית

דוד ביטן: יפה

דוד ביטן:  זה לא חל על הממשלה?     

תמר ראובני: כן, זה חל על הממשלה

דוד ביטן: אז תגישו תביעה לריבית

דוד ביטן:  למה אתם לא מגישים תביעה כזאת? מרכז השלטון המקומי אחראי על כל הרשויות והוא יכול להגיש כמו תביעה ייצוגית ולדרוש תשלומי ריבית על כל האיחורים של הממשלה  בחמש השנים האחרונות

דוד ביטן:  תקבלו את הכסף ובפעם הבאה הממשלה תקיים את החוק

דוד ביטן:  אבל אתם לא רוצים לעשות את זה, כי אתם מגיעים איתם להסכמים

דוד ביטן:  אם אתם לא רוצים לעשות את הפעולה הקטנה הזאת, אז אל תבואו בטענות

חסיה דרורי: אדוני העלה את זה כרגע, אני לא יודע מה אנחנו נעשה

דוד ביטן: תציע את זה לביבס

דוד ביטן:  תגישו בשם כל הרשויות, חמש שנים אחורה, תביעה לריבית על כל האיחורים

דוד ביטן:  תקבלו מיליארדים מהממשלה

חסיה דרורי: חוק מוסר תשלומים אומר שרק לאחר 150 יום, גם אם הרשויות המקומיות לא קיבלו את הכסף, הן חייבות להעביר את הכסף לספקים

חסיה דרורי:  אנחנו עדים להרבה מקרים שבהם התשלומים מעוכבים שנה ושנתיים ואף למעלה מכך

דוד ביטן: אז תגישו תביעה ותקבלו את הריבית על זה

חסיה דרורי: נעלה את הכול בדיון הנפרד שאדוני הציע

דוד ביטן: ואם אי אפשר להגיש תביעה, יש מוסד לבוררות בין רשות מקומית לבין הממשלה

דוד ביטן:  אני חושב שזה עובר לבוררות של היועץ המשפטי לממשלה ושם תקבלו את מה שמגיע לכם

דוד ביטן:  פעם אחת תעשו את זה, תאמינו לי שהאוצר ירוץ לתת לכם את הכסף

שלום דנינו: נמצא פה נציג של משרד האוצר?     

דוד ביטן: יש, אבל מה הוא יכול להגיד?     

שלום דנינו: רק לשמוע אם הנתונים אכן נכונים

תמר ראובני: בעיקרון, לפי חוק מוסר תשלומים אם התשלום של הרשות תלוי בתקציב שלא הגיע אליה, זה מוחרג

דוד ביטן: בטח מוחרג, למה לא? אין בעיה אצלכם, אתם יכולים לאחר מה שאתם רוצים ואז זה מוחרג

דוד ביטן:  אבל לרשויות המקומיות יש ספק או קבלן שעובד איתם והם לא יכולים שלא לשלם לו, כי אז הוא לא מתקדם בעבודה ומגיש נגדם תביעה

דוד ביטן:  מה זה מוחרג? הם צריכים לשלם לו, יש הסכם

דוד ביטן:  תסלחי לי, ההסכם לא מוחרג

דוד ביטן:  תאמינו לי, תגישו את התביעה

חסיה דרורי: אנחנו נעביר לכם את כל המסמכים בנושא רק כדי שתראו את הכמויות

דוד ביטן: אני אומר לך, בית המשפט ילך לטובתכם

דוד ביטן:  קחו מומחה שיעשה לכם חישוב של עלות הריבית שהייתם צריכים לקבל כתוצאה מזה, מה הנזקים שנגרמו, ותאמין לי שהאוצר יתיישר איתכם צ'יק-צ'ק בעניין הזה ותקבלו מיליארדים

חסיה דרורי: אוקיי

דוד ביטן: מה זה הנושא של אגף החשב הכללי במשרד האוצר?     

שלום דנינו: דיברנו על הלוואות בערבות מדינה והקדמנו את הדיון בנושא

שלום דנינו:  אני מניח שאתה זוכר את הדיון הסוער בתחום הזה, למה 40% מהבקשות  נדחות

דוד ביטן: באיזה נושא עדיין לא דנו?     נציג העצמאים, בבקשה

דוד ביטן:  אני מבקש לא לחזור על דברים שכבר דנו בהם

רמי בז'ה: קודם כול, אני מבקש להתייחס לזה שבזכותנו יש יציבות לכלכלה הישראלית, אבל בזמן משבר לנו אין יציבות

רמי בז'ה:  גם אחרי הקורונה, עדיין אין לנו ודאות מה יקרה במשבר הבא

רמי בז'ה:  זה אחד הדברים שמרתיע אנשים כשהם פותחים עסק – אם יפתחו או לא יפתחו, יגדילו את העסק או לא, מה יקרה אם מחר יש לנו חלילה מלחמה של חצי שנה – ואנחנו חייבים לדאוג לזה

דוד ביטן: כבר דנו בזה ואמרנו שצריך משהו אוטומטי בעניין הזה

רמי בז'ה: לגבי סעיף 57 - יש לנו בתנועה מאות נשים עצמאיות, אימהות לילדים

רמי בז'ה:  הן אמרו שהן על הקשקש של סף המס ותעזור להן מאוד אם תהיה נקודת זיכוי נוספת

רמי בז'ה:  אם הן מגדלות שני ילדים, עובדות מהבית, זה משהו שלא נותנים להן

רמי בז'ה:  אם הן יגיעו לסף המס, ייתנו להן את נקודת הזיכוי הזאת

רמי בז'ה:  זה נושא חשוב שייתן פריון למשק

דוד ביטן: גם כחלון וגם שר האוצר הנוכחי האריכו

דוד ביטן:  האוצר יכול להתייחס לזה?     

אלישיב ממן: אני  מהחטיבה הכלכלית ברשות המסים

אלישיב ממן:  אנחנו נותנים נקודות זיכוי ואנחנו לא מפרידים בין עצמאים לשכירים

אלישיב ממן:  אנחנו חושבים שזה צריך לבוא ביחד

אלישיב ממן:  כמו שאמר היושב-ראש, כרגע ניתנות נקודות זיכוי והארכנו את זה מ-6 עד 12, ומ-13 עד 18

דוד ביטן: זו החלטת הממשלה

דוד ביטן:  זו עלות של מיליארדים

אלישיב ממן: העלות מגיל 6 עד 12 – 2

אלישיב ממן: 2 מיליארד

אלישיב ממן:  עד 18 – 4 מיליארד שקלים

אלישיב ממן:  זו ההערכה שלנו

רמי בז'ה: צריך לזכור שכשהילדים קטנים יש הוצאות עצומות שאינן מוכרות לעצמאים

אלישיב ממן: זה כך גם לעצמאים וגם לשכירים

רמי בז'ה: נכון, אבל לא תמיד כל דבר הוא אותו דבר

רמי בז'ה:  מה, אנחנו  מקבלים דמי אבטלה? לא

רמי בז'ה:  אנחנו מקבלים דמי מחלה? לא

רמי בז'ה:  לדבריך, בכל הדברים הרעים, שתהיה אפליה; כל הדברים הטובים - - -      

דוד ביטן: איזה אפליה?     

רמי בז'ה: בביטוח לאומי למשל

דוד ביטן: אנחנו מדברים עכשיו על נקודות זיכוי, ואת זה מקבלים כולם, לאו דווקא שכירים

אימאן ח'טיב יאסין: לא כולם, כי אין מס שלילי

אימאן ח'טיב יאסין:  רק אלה שמשלמים מס, מקבלים

אימאן ח'טיב יאסין:  העניים נשארים עניים

דוד ביטן: העניים מקבלים דברים אחרים

דוד ביטן:  אי אפשר להשוות

דוד ביטן:  הם מקבלים בביטוח לאומי דברים שהמעמד הבינוני לא מקבל

דוד ביטן:   אין שוויון בדברים האלה

דוד ביטן:  גם לעניים יש מס הכנסה שלילי

אלישיב ממן: יש מענק עבודה למי שמרוויח בין 2,000 ל-6,000 שקלים

אימאן ח'טיב יאסין: וגם זה רק בתנאים מסוימים

דוד ביטן: אם הם עובדים, הם מקבלים

דוד ביטן:  אי אפשר לתת מס הכנסה שלילי למי שלא עובד

דוד ביטן:  אי אפשר לתת למי שלא עובד

אימאן ח'טיב יאסין: עובד נשוי עם ילדים ומקבל שכר מינימום, לא יקבל מענק עבודה

אלישיב ממן: אם העובד בלי ילדים הוא יקבל מענק עבודה רק אם הוא מעל גיל 55

אלישיב ממן:  מענק עבודה הוא למשפחות עם ילדים, זה דומה לנקודות זיכוי

דוד ביטן: אם אדם אין לו ילדים מסיבה כלשהי, אתה מעניש אותו עוד פעם?     

אלישיב ממן: כך בנוי מענק עבודה, כי רצו לתמרץ הורים

דוד ביטן: בסדר, אנחנו מטפלים בעסקים קטנים, אנחנו לא יכולים לטפל בכולם כרגע

רמי בז'ה: לגבי עבודה מועדפת – כרגע זה רק בתעשייה, תחנות דלק וכו'

רמי בז'ה:  חסרים הרבה עובדים במטבחים של 11,000 מסעדות

דוד ביטן: הנושא של עבודה מועדפת צריך רוויזיה

דוד ביטן:  הסיבות שהאוצר לא מוסיף מקצועות, זה משום שיש לזה עלות תקציבית

דוד ביטן:  עלות תקציבית, משום שבונים על זה שלא כולם הולכים לעבודה מועדפת

דוד ביטן:  ברגע שאתה מגדיל את מגוון המקצועות יהיו יותר חיילים שילכו לעבודה מועדפת ואז יש לזה עלות תקציבית

רמי בז'ה: לכן אמרתי מטבחים ולא מלצרים

רמי בז'ה:  יש עשרות מלצרים ורק שניים או שלושה עובדי מטבח

דוד ביטן: זו הסיבה שהאוצר מתנגד לזה וזה מצריך ממש רוויזיה

שלום דנינו: צריך לפתוח את זה בכל מקום שחסר כוח אדם

שלום דנינו:  מה משנה לנו אם זה נהג אוטובוס או משהו אחר

רמי בז'ה: אני אודה לכבודו אם יקיים על כך דיון, זה חשוב מאוד-מאוד

רמי בז'ה:       נושא חשוב אחר – שילוב בעלי מוגבלויות במגזר הפרטי

רמי בז'ה:  אני יודע שבמגזר הציבורי יש חובה להעסיק לפחות 5%

רמי בז'ה:  יש הרבה שהם עם נכות של למעלה מ-50%, לא נכות קלה, והם הכי סובלים כי הם  מופלים בבואם להתקבל לעבודה

רמי בז'ה:  אנחנו צריכים לדאוג להם גם במגזר הפרטי באמצעות מענקים שהממשלה תיתן בסוף שנה לאותם עסקים כדי שיעסיקו את העובדים האלה

דוד ביטן: בחוק הנכים שאושר לפני כמה שנים, שינינו את הסכומים כדי שהם יוכלו לעבוד

דוד ביטן:  זה לא דבר שקשור רק לעסקים קטנים, אלא בכלל לסוגיית הנכות

דוד ביטן:  הסכום עלה ויש גבול עד כמה אפשר להעלות את זה, כלומר גם לקבל את הקצבה וגם לעבוד

רמי בז'ה: זה נכון, אבל צריך לתגמל את אותם בעלי עסקים שמעסיקים נכים עם 50% ויותר

דוד ביטן: איזה סוג של תגמול?     

רמי בז'ה: תגמול שנתי שניתן בסוף השנה

רמי בז'ה:  עובד שעבד 12 חודשים

רמי בז'ה:  אנחנו  מתכוונים להגיש הצעת חוק פרטית בנושא

דוד ביטן: אתה חושב שכל הצעת חוק פרטית עוברת? אתה צריך לשבת עם האוצר ולהסתדר איתם

רמי בז'ה: זה משהו שאפשר להגיע להסכם עליו

רמי בז'ה:  אין יותר מדיי נכים מעל 50%

דוד ביטן: 90% מההצעות שעוברות בטרומית זה עבודה בעיניים לציבור הרחב

דוד ביטן:  הן עוברות בטרומית ולא ממשיכות הלאה, זה רק לצורך זה שחבר הכנסת ידבר עשר דקות, יקבל קצת תמונות בפייסבוק ויוציא הודעה

דוד ביטן:  אם תבדוק כמה הצעות עוברות עד הסוף, תראה שלא הרבה

דוד ביטן:  לכן צריך לשבת עם האוצר על איזשהו סיכום בעניין הזה

דוד ביטן:  יש גבול לכמה אפשר להעלות, קצבה פלוס עבודה

שלום דנינו: הסוגיה הזאת כפולה: יש לנו עניין, כחברה, להעסיק נכים, ודווקא נכים קשים

שלום דנינו:  זה ממש חשוב; הסוגיה השנייה, שאני לא מכיר אותה לעומק, אבל ברמה השטחית אני חושב שצריך להפריד בין קצבה שמגיעה לאדם בגלל שהוא נכה, בגלל שהוא חד-הורי וכו', ולהצמיד את זה להכנסה שלו, מבחן הכנסה

שלום דנינו:  אם מגיע לך, כי אתה זקן בן 70 – שייתנו

דוד ביטן: לנכה יש גם פטור ממס על עבודה שהוא עושה

דוד ביטן:  זה חלק מהעניין, גם הפטור זה הטבה

שלום דנינו: אנחנו רוצים שהנכה יישאר בבית כי ינכו לו את הכסף?      

דוד ביטן: זה שצריך שילוב נכים לא קשור לעסקים קטנים

דוד ביטן:  זה קשור באופן כללי לכל העסקים

רמי בז'ה: נכון, אבל צריך להזכיר אותם

רמי בז'ה:       לגבי תקציב ביגוד ואש"ל

שלום דנינו: דיברנו על זה

שלום דנינו:       יש עוד נושאים כלליים, כמו למשל חקיקת חוקים

שלום דנינו:  כתבתי שחבר הכנסת ביטן יקבע את מסלול החקיקה

דוד ביטן: אני לא ועדת שרים לחקיקה

שלום דנינו: אני יודע, אבל חשוב שאתה תיתן את הכיוון

דוד ביטן: הגשת הצעת חוק לגבי שווי רכב וקיימנו על כך דיון; חוק תובענות ייצוגיות – דיברנו ואתה צריך לקיים על זה ישיבה; הרחבת הרפורמה בייבוא – אנחנו מטפלים בזה; רפורמה בשוק האשראי לעסקים קטנים - - -     

שלום דנינו: זה של חברת הכנסת ברביבאי והיא צריכה להגיש אותם

דוד ביטן: מה זה חוק ערבות הדדית?      

שלום דנינו: זה החוק שההסתדרות מדברת עליו כלחיצת כפתור

דוד ביטן: דיברנו גם על פירות וירקות

שלום דנינו: זה רעיון שלך שצריך לממש אותו

דוד ביטן: נתייחס לזה בחוק ההסדרים

דוד ביטן:  יש סעיפים בחוק ההסדרים שאפשר להשחיל דברים בהסכמה

דוד ביטן:  לא צריך חוק על כל דבר

דוד ביטן:  יש דברים בחוק ההסדרים שאפשר להכניס בהסכמת האוצר ולא צריך תהליך חקיקה שלוקח שנתיים

גלעד קריב: מבחינת חקלאות, כרגע בחוק ההסדרים יש תיקון בחוק הגנת הצומח לנושא ייבוא פירות וירקות

גלעד קריב:  יש תיקו לחוק התחרות לעניין ביטול קרטל בענף ה- - -     

דוד ביטן: למשל, הנושא הזה של ציון מחירים ואם זה ייבוא או סחורה מהארץ, אפשר להכניס לחוק ההסדרים

גלעד קריב: זה ספציפית  משהו שאנחנו דנים עליו מול הנציגים של החקלאים

דוד ביטן: אנחנו רוצים להכניס לחוק ההסדרים את החובה לציין בסופר אם התוצרת היא ייבוא או שהיא תוצרת הארץ

ד"ר עידית חנוכה: זו הצעת חוק שמונחת על שולחננו ועכשיו היה דיון אם להחיל עליה דין רציפות

דוד ביטן: לא צריך כי אנחנו  יכולים להכניס את זה לחוק ההסדרים

דוד ביטן:  אם כבר יש את זה בחוק ההסדרים, נשחיל את זה פנימה בהסכמה

דוד ביטן:  אני יודע שגם האוצר לא נגד זה

דוד ביטן:  נשחיל את זה ונגמר הסיפור, למה צריך כל הזמן חוקים

גלעד קריב: אדוני היושב-ראש, ספציפית לצעד הזה אנחנו כן סבורים שיש לו עלויות כלכליות

דוד ביטן: איזה עלויות?     

גלעד קריב: יש לו עלויות כלכליות על העסקים

גלעד קריב:  זה צעד שכן מעלה יוקר מחיה

דוד ביטן: לא נכון, כי אנחנו מורידים מהצד השני את החובה לשים מחיר על כל מוצר

דוד ביטן:  זה שהוא צריך לציין על המדף, נראה לך שזה עולה כסף? על המדף הוא מציין אם זו תוצרת הארץ או ייבוא

דוד ביטן:  זה עולה כסף? אני לא מסכים

דוד ביטן:  אין פה שום עלות

דוד ביטן:  הסופרים נהיו היבואן  מספר 1 – הם מייבאים את הסחורה, מוכרים את זה יקר ואת תוצרת הארץ לא

דוד ביטן:  זה לא ילך הסיפור הזה, הם צריכים לציין אם חו"ל או הארץ

דוד ביטן:  כשאדם רואה את המחיר, למשל ייבוא במחיר של 10 שקלים ותוצרת הארץ 3 שקלים, הוא יכול להשוות ולהחליט

דוד ביטן:  אתם לא רוצים להראות לציבור מה הפחתת המכסים עושה

דוד ביטן:  תציג את זה לציבור, זה אינטרס ציבורי ממדרגה ראשונה

דוד ביטן:  אין לזה שום עלות, כי אנחנו מורידים להם את הצד השני, היותר רציני, של עשרות עובדים בכל סופר שצריכים לרשום מחירים כל הזמן

דוד ביטן:  את זה אנחנו נוריד, אז אתה בא להתווכח על חלק מעבודה של איזשהו עובד שצריך לכתוב על המדף אם זה תוצרת חו"ל או תוצרת הארץ

שלום דנינו: דרך אגב, הסופרים לא הביעו התנגדות, הם אמרו שזה מקובל עליהם

דוד ביטן: ההתנגדות שלכם מדאיגה אותי, יש לה מטרה אחרת והיא לא קשורה ליוקר המחיה

גלעד קריב: אני אשמח לפרט

דוד ביטן: לא צריך, זה לא דיון לעכשיו

דוד ביטן:  כרגע אנחנו רק  מסתכלים על החוקים

דוד ביטן:  כשנגיע לזה, תאמין לי שאני יודע שאתה תתאבד על זה

תקוה אדיסון: נשאר הנושא של הפרילנסרים שלא דנו בו

דוד ביטן: אני לא יודע אם היית בדיון, אבל היה דיון על זה

תקוה אדיסון: רמי דיבר על נוהל לחיצת כפתור

שלום דנינו: הוא דיבר על זה ואמר שאנחנו מגיעים כבר למיליון ושצריך לשמור על הזכויות שלהם

תקוה אדיסון: אני רוצה להוסיף דבר אחד – בדיון הקודם שאלת לאיזה פרק בחוק ההסדרים אפשר להוסיף את זה

תקוה אדיסון:  אפשר להוסיף את הנוהל של לחיצת כפתור  בשעת חירום  לפרק של הביטוח הלאומי

תקוה אדיסון:  אנחנו בפורום העצמאים יצרנו מודל - - -      

דוד ביטן: עם כל הכבוד לביטוח הלאומי, זה לא תקציב של הביטוח הלאומי

דוד ביטן:  הממשלה נותנת להם את התקציב ואז הם מחלקים

דוד ביטן:  הם רק מחלקים

דוד ביטן:  זה צריך להיות משהו שקשור או לוועדת הכספים או לוועדת הכלכלה, כיוון שהביטוח הלאומי רק מבצע פה

תקוה אדיסון: נכון, אנחנו יודעים את זה, אבל אפשר להכניס את זה בחוק ההסדרים

דוד ביטן: לא, אי אפשר להכניס

דוד ביטן:  זה צריך להיות הסדר ממצה ורציני, אי אפשר להכניס את זה באופן עקיף לביטוח הלאומי

שלום דנינו: זה חוק מורכב מאוד שמצריך סדרת דיונים ובהסכמת האוצר

שלום דנינו:  בלי האוצר זה לא יזוז

דוד ביטן: יש הבדל בין לכתוב בסופר אם זה תוצרת הארץ או חו"ל, שזה משהו פשוט, לבין דבר כזה

יעל גויסקי: אנחנו נשמח להגיש לוועדה נסחים של יוזמות גם של לשכת ארגוני העצמאים וגם של פורום העצמאים וארגוני עסקים קטנים לגבי הנושא של נוהל לחיצה על כפתור

דוד ביטן: תגישי, אין בעיה

שלום דנינו: צריך לקיים על כך דיון אחרי הפגרה

שלום דנינו:  זה חוק כבד וחשוב

יעל גויסקי: מצוין, אנחנו נשמח להיות נוכחים בדיון הזה

יעל גויסקי:       אני רוצה לחזור לעניין של נשים עצמאיות

יעל גויסקי:  נשים עצמאיות שהן למעשה העסק, הן יחידות בעסק, והן יולדות, קשה להן לומר שהן לא עובדות עכשיו בעסק שלושה-ארבעה חודשים כדי לקבל את דמי הלידה

יעל גויסקי:  זה משהו שכן צריך להתייחס אליו

יעל גויסקי:  אני יכולה להגיד לכם שלי היה קשה מאוד לומר שאני שמה את העסק שלי בצד, אני אחרי לידה, אבל את הלקוחות שלי לא מעניין שאני אחרי לידה

יעל גויסקי:  הם צריכים יחס, הם צריכים שירות, העסק צריך לתפקד גם אם אני אחרי לידה

יעל גויסקי:  דמי לידה לא יכולים להיות מותנים בזה שאני, כעצמאית, לא אעבוד אחרי לידה

שלום דנינו: יש כבר סידור שמקובל על הביטוח הלאומי שהן תעבודנה 40 שעות

רמי בז'ה: זה השארת העסק בחיים

תקוה אדיסון: זה קיים במכתב של הביטוח הלאומי, אבל זה צריך להיות תחת איזשהו חוזה או הוראה

דוד ביטן: יש כבר הסכם על זה

דוד ביטן:  לא היית באותה ישיבה ולא דיווחו לך

יעל גויסקי: אני שמחה לשמוע

אלי שלום סתוי: כבוד היושב-ראש, מהסוכנות לעסקים במשרד הכלכלה יצא קול קורא שנקרא "נוהל מנכ"ל 469

אלי שלום סתוי:  המודל של הנוהל הזה הוא מודל שניתן לשכפל אותו בקלות לכל תחום העסקים הקטנים שעוסקים במסחר

אלי שלום סתוי:  הכוונה לטמבוריות, לחנויות צעצועים, לחנויות מכשירי כתיבה, עסקים קטנים שעוסקים במסחר ושהחיסרון הבולט שלהם אל מול העסקים הגדולים, אל מול הרשתות, זה הנושא של שרשרת האספקה

אלי שלום סתוי:  אין להם שרשרת אספקה יעילה כפי שיש לרשתות

אלי שלום סתוי:  לדעתי פה הנוהל מתקן תיקון מהפכני, הוא מאפשר לאותם עסקים קטנים באותו סקטור,  נניח בענף הצעצועים, להתאגד ולהפוך להיות קבוצת רכישה, להפעיל מרלו"ג, לקנות בזול ולמכור בזול

אלי שלום סתוי:  כלומר, הפתרון הוא לא רק לטובת העסקים הקטנים, הוא גם טוב למאבק שלך מול יוקר המחיה בכלל

אלי שלום סתוי:  אני אישית, שעברתי את כל התהליך בהצלחה, אני מתנדב לסייע לכל סקטור של עסקים קטנים שירצה להעתיק את המודל ולהעביר את כל הניסיון שהצטבר אצלי,  כדי שיהפכו להיות כוח קנייה מרוכז, להיות עסקים חזקים ולהוזיל את יוקר המחיה כפי שאדוני היה רוצה לראות בכלכלת ישראל

דוד ביטן: לא באנו עכשיו לשמוע טיעונים כלליים

דוד ביטן:  בניגוד לישיבות קודמות, אני רוצה שההתייחסות תהיה ספציפית

אלי שלום סתוי: אבל זה עסקים קטנים ואנחנו מדברים על עסקים קטנים

אלי שלום סתוי:  המודל הוא של  משרד הכלכלה, הוא לא שלי, אני לא המצאתי את הגלגל

דוד ביטן: אני לא רוצה שנציגי הארגונים יהיו כמו המועמדים ברשויות מקומיות

דוד ביטן:  יש אנשים שמגישים מועמדות על מנת הפוסטר שלהם יהיה בבחירות

דוד ביטן:  אנחנו צריכים לפתור את הבעיות, אנחנו לא צריכים לעשות סתם דיונים

דוד ביטן:       אני מודה לכולם, הישיבה נעולה